钦定古今图书集成/明伦汇编/氏族典/第532卷 > 郭彦仁
## 钦定古今图书集成/明伦汇编/氏族典/第532卷 > 郭彦仁

按《万姓统谱》：“彦仁，无为人。少读书，有勇略，长于吏事。
归附太祖，以忠谨受知。李文忠用兵浙西，令彦仁往为参谋，多所裨益。戊戌三月，文忠陞都指挥使司，守
严州，彦仁充本司都事。金华苗将杀胡大海，彦仁率
兵讨之，入金华，抚其民。后援新城，取杭州，平浙西，皆
预有劳绩，升严州府知府，士民德之。”